CELEX: 62020CA0197
Language: lt
Date: 2021-10-28 00:00:00
Title: Sujungtos bylos C-197/20 ir C-216/20: 2021 m. spalio 28 d. Teisingumo Teismo (devintoji kolegija) sprendimas byloje (Finanzgericht Hamburg (Vokietija) prašymai priimti prejudicinį sprendimą) KAHL G.m.b.H. & Co. K.G. (C-197/20) ir C. E. Roeper GmbH (C-216/20) / Hauptzollamt Hannover (C-197/20), Hauptzollamt Hamburg (C-216/20) (Prašymas priimti prejudicinį sprendimą – Muitų sąjunga – Bendrasis muitų tarifas – Tarifinis klasifikavimas – Kombinuotoji nomenklatūra – Tarifinės subpozicijos 1521 90 91 ir 1521 90 99 – Paaiškinimų dėl subpozicijos 1521 90 99 aiškinimas – Bičių vaškas, išlydytas ir vėl sustingęs prieš jį importuojant)

2022 1 3   
            
            
               LT
            
            
               Europos Sąjungos oficialusis leidinys
            
            
               C 2/8
            
         
      2021 m. spalio 28 d. Teisingumo Teismo (devintoji kolegija) sprendimas byloje (Finanzgericht Hamburg (Vokietija) prašymai priimti prejudicinį sprendimą) KAHL G.m.b.H. & Co. K.G. (C-197/20) ir C. E. Roeper GmbH (C-216/20) / Hauptzollamt Hannover (C-197/20), Hauptzollamt Hamburg (C-216/20)
      
      (Sujungtos bylos C-197/20 ir C-216/20) (1)
      
      (Prašymas priimti prejudicinį sprendimą - Muitų sąjunga - Bendrasis muitų tarifas - Tarifinis klasifikavimas - Kombinuotoji nomenklatūra - Tarifinės subpozicijos 1521 90 91 ir 1521 90 99 - Paaiškinimų dėl subpozicijos 1521 90 99 aiškinimas - Bičių vaškas, išlydytas ir vėl sustingęs prieš jį importuojant)
      (2022/C 2/10)
      Proceso kalba: vokiečių
      
         Prašymus priimti prejudicinį sprendimą pateikęs teismas
      
      
         Finanzgericht Hamburg
      
      
         Šalys pagrindinėje byloje
      
      
         Pareiškėjos: KAHL G.m.b.H. & Co. K.G. (C-197/20) ir C. E. Roeper GmbH (C-216/20)
      
         Atsakovės: Hauptzollamt Hannover (C-197/20) ir Hauptzollamt Hamburg (C-216/20)
      
         Rezoliucinė dalis
      
      1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2014 m. spalio 16 d. Komisijos įgyvendinimo reglamentu (ES) Nr. 1101/2014 ir 2015 m. spalio 6 d. Komisijos įgyvendinimo reglamentu (ES) 2015/1754, I priede pateikta Kombinuotoji nomenklatūra turi būti aiškinama taip, kad bičių vaškas, kuris buvo išlydytas, jį lydant buvo mechaniškai pašalinti svetimkūniai ir jis paskui sustingo blokais arba plokštelėmis, priskirtinas prie šios nomenklatūros 1521 90 99 subpozicijos, kurioje nurodytas „kitas“ vaškas, o ne prie tos nomenklatūros 1521 90 91 subpozicijos, kurioje nurodytas „žaliavinis“ vaškas.
      
         (1)  OL C 279, 2020 8 24.